ΓΡΑΠΤΗ ΕΡΩΤΗΣΗ E-0362/03

υποβολή: Roberta Angelilli (UEN) προς την Επιτροπή

(12 Φεβρουαρίου 2003)

Θέμα: Χρηματοδοτήσεις ΕΤΕ για την παιδεία στη Ρώμη

Η έκθεση της επιτροπής ΟΙΚΟ επί της ετήσιας έκθεσης της ΕΤΕ για το 2001 καθιστά γνωστό, όσον αφορά την ανάπτυξη της οικονομικής και κοινωνικής συνοχής, ότι το 16 % των πιστώσεων για προγράμματα περιφερειακής ανάπτυξης προορίστηκε στους τομείς τηςγείας και της παιδείας.

Η εισηγήτρια Ieke van den Burg ωστόσο, εκφράζει την απογοήτευσή της για τους τρόπους χρησιμοποίησης των πιστώσεων αυτών δεδομένου ότι μόλις 1 % του συνολικού τους ύψους επενδύθηκε στηνγεία και την παιδεία και ζητεί την πεοώθηση μιας κοινωνικής πολιτικής επικεντρωμένης στους στόχους αυτούς.

Αναφορικά ιδιαίτερα με τον τομέα της παιδείας και την προηγούμενη ερώτησή μου για την ασφάλεια στα σχολεία της Ρώμης, μπορεί η Επιτροπή να απαντήσει στα κάτωθι:

1. Είναι δυνατόν να περιληφθεί μεταξύ των στόχων των χρηματοδοτήσεων ΕΤΕ για την παιδεία η βελτίωση των σχολικών δομών·

2. Μπορεί ο Δήμος Ρώμης, ως δημόσια διοίκηση, να έχει πρόσβαση στις χρηματοδοτήσεις ΕΕ διοχετεύοντάς τις σε επενδύσεις στον εν λόγω τομέα και αν ναι, χρησιμοποίησε τη δυνατότητα αυτή·

3. Προέβλεψε η Επιτροπή τηνϊοθέτηση κάποιας θέσης σχετικά με το προαναφερθέν αίτημα του ΕΚ·

Απάντηση του κ. Solbes Mira εξ ονόματος της Επιτροπής

(13 Μαρτίου 2003)

1.-3. Στην έκθεση της Επιτροπής Οικονομικών και Νομισματικών Υποθέσεων εκφράζεται απογοήτευση για το γεγονός ότι στις προς προσχώρηση χώρες, μόνο το 1,1 % των δανείων της Ευρωπαϊκής Τράπεζας Επενδύσεων (ΕΤΕ) διατέθηκαν για τηνγεία και την παιδεία. Μόλις το 2001, η Τράπεζα επέκτεινε τη χρηματοδότηση στις προς προσχώρηση χώρες στους τομείς αυτούς. Το 2002, χρηματοδοτήθηκαν τέσσερα σχέδια για ποσό ύψους 230 εκατ. ευρώ (έναντι 75 εκατ. ευρώ, το 2001) η δε τράπεζα αναμένει συνεχή ανάπτυξη στους τομείς αυτούς.

Όσον αφορά τα ειδικά θέματα στη Ρώμη, η χρηματοδότηση της ΕΤΕ για την παιδεία μπορεί όντως να χρησιμοποιηθεί για τη βελτίωση των σχολικών εγκαταστάσεων. Η χρηματοδότηση σχολείων μπορεί επίσης να πραγματοποιηθεί στο πλαίσιο σχεδίων αναβάθμισης του αστικού περιβάλλοντος μέσω των τοπικών αρχών.

Επί του παρόντος πραγματοποιούνται συζητήσεις μεταξύ της ΕΤΕ και του Δημοτικού Συμβουλίου της Ρώμης για νέες εγκαταστάσεις που έχουν ως στόχο κοινωνικές επενδύσεις που περιλαμβάνουν σχολεία και οίκους ευγηρίας.

2. Ο Δήμος Ρώμης είναι επιλέξιμος για τη χρηματοδότηση του Ευρωπαϊκού Ταμείου Περιφερειακής Ανάπτυξης (ΕΤΠΑ) για τη χρονική περίοδο προγραμματισμού 2000-2006, βάσει του στόχου 2, αλλά σε πολύ περιορισμένο βαθμό. Πρόκειται όντως για τη ζώνη L του piano regolatore (ρυθμιστικού σχεδίου) (XII διαμέρισμα), της ζώνης που προορίζεται για τη βιοϊατρική και βιοτεχνολογική έρευνα που βρίσκεται στην Selcetta di Trigoria και της ζώνης Settecamini (αστικές ζώνες 5Ι και 5L), για συνολικό πληθυσμό περίπου 13 500 κατοίκων.

Το ενιαίο έγγραφο προγραμματισμού (DOCUP) 2000-2006 για την περιφέρεια του Λατίου δεν προβλέπει ρητά τη χρηματοδότηση επενδύσεων στον τομέα της παιδείας. Υπενθυμίζεται ότι η εφαρμογή των παρεμβάσεων του DOCUPπάγεται στην αρμοδιότητα της περιφερειακής διοίκησης που είναι η διαχειριστική αρχή του προγράμματος και η οποία είναι αρμόδια, ειδικότερα, για την επιλογή των σχεδίων. Βάσει των πρώτων πληροφοριών που διαβίβασαν οι περιφερειακές αρχές, δεν φαίνεται ο Δήμος Ρώμης να έχειποβάλει σχέδια στον τομέα αυτό.